ད་ལྟ་རྒྱལ་ཁབ་དང་རྒྱལ་ཁབ།ཡུལ་ལུང་དང་ཡུལ་ལུང་བར་རིག་གནས་བརྗེ་སྤེལ་དང་ཉམས་མྱོང་གླེང་རེས་ཀྱི་ཐབས་ལམ་ཤིན་ཏུ་མང་ནའང་།དེ་ལས་མཆོག་དམན་བར་གསུམ་ཐམས་ཅད་དང་ཡིག་རྨོངས་ཡིན་མིན་ཐམས་ཅད་འཇུག་སྤྲོ་བའི་བྱེད་སྒོ་གཅིག་ནི་གློག་བརྙན་གྱི་རིག་གནས་འདི་ཡིན་ལ།དུས་རབས་ཉི་ཤུ་བའི་སྟོད་དུ་ཚོན་ལྡན་གློག་བརྙན་གྱི་མགོ་ཚུགས་པ་ནས་བཟུང་ཡུལ་དུས་ཀྱི་བཀག་རྒྱ་མེད་པར་རིག་གནས་བརྗེ་རེས་བྱེད་པའི་ལག་ཆ་ཤིན་ཏུ་གལ་ཆེ་བ་ཞིག་ཏུ་གྱུར་ཏེ།འཛམ་བུའི་གླིང་གི་ས་ཆ་སོ་སོ་ན་ཆེ་བ་རྒྱལ་སྤྱི་དང་གླིང་ཆེན།ཆུང་བ་རྒྱལ་ཁབ་སོ་སོ་ནས་ལོ་རེ་བཞིན་གློག་བརྙན་དུས་སྟོན་བསྡུས་ཏེ་ཕྱོགས་མཚམས་ཀུན་གྱི་སྐྱེ་བོ་རྣམས་ལ་ངོམ་པར་བྱེད་བཞིན་ཡོད་དོ།།